Rinnan leesion poisto vakuumiaspiraatiolla (HA3PT)

Toimenpiteessä poistetaan rinnan hyvänlaatuisia muutoksia ultraääni- tai mammografiaohjauksessa vakuumibiopsialaitteella. Poistopäätös tehdään moniammatillisessa tiimissä.

Clopidogrel-lääkitys on relatiivinen kontraindikaatio toimenpiteelle. Lähettävä yksikkö selvittää ja arvioi Clopidogrel-lääkityksen tauottamisen mahdollisuuden ja sen perusteella miettii optimaalisen toimenpiteen.

Ajan varaaminen ja yhteystiedot

Tutkimus tehdään G-kuvantamisella (Z3375)
Varaus Oberonilta: resurssi **RMG21**, tutkimukseen varattava **kaksi peräkkäistä aikaa**.

Katso ohje: [Tutkimusten ajanvaraus kuvantamisen alueella](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b5B4E8386-B25B-44B2-9324-4BC2D8B4D3E0%7d&file=Tutkimusten%20ajanvaraus%20kuvantamisen%20toimialueella.docx&action=default&DefaultItemOpen=1)

Lisätietoa ohjeessa: [Kuvantamistutkimusten pyytäminen ja tilaaminen](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b8C1DEFB3-7B3D-42EB-8590-B878CB72531C%7d&file=Kuvantamistutkimusten%20pyyt%C3%A4minen%20ja%20tilaaminen%20oys%20kuv%20til.docx&action=default&DefaultItemOpen=1)

Tiedustelut: arkisin klo 8.00–15.00 puh. 040-5811728.

Sisäänkäynti: OYS Kiviharjuntie 9, Oulu, G, R-kerros/aula 6

Kontraindikaatiot ja riskit

Kontraindikaatiot: INR-arvo ei hoitotasolla, Clopidogrel-lääkitys relatiivinen kontraindikaatio

 Puuduteaineallergia

Riskit: Verenohennuslääkitys (Marevan, Pradaxa, Xarelto)

Esivalmistelut

* Aspirinia/Primaspania ei tarvitse tauottaa.
* Jos Marevan käytössä niin asiakkaan tulee käydä verikokeissa (INR) joko toimenpidettä edeltävänä päivänä tai viimeistään toimenpidepäivän aamuna. INR-tavoite on mahdollisuuksien mukaan alle 2; kuitenkin alle 2.5, jos Marevan on tauotettu 3 vrk.
* Omega-3 sisältävien luontaistuotteiden käyttö on keskeytettävä viimeistään viikkoa ennen toimenpidettä.
* Tuntia ennen toimenpidettä asiakkaan tulee ottaa kipulääkettä (Paracetamol 500 mg tai 1 g).

Toimenpiteen kulku

Kokonaisuudessaan tutkimus kestää 60 minuuttia, mutta varsinainen toimenpide noin 15–20 minuuttia.

Toimenpide tehdään yleensä makuuasennossa ja ultraääniohjatusti, mutta myös mammografiaohjausta voidaan käyttää. Toimenpiteen aluksi biopsoitava kohde varmistetaan kuvantaen. Kun kohde on löytynyt, rinta pestään ja puudutetaan. Tämän jälkeen rintaradiologi vie vakuumineulan kohteeseen ja poistaa vakuumiaspiraatiolla muutoksen. Toimenpiteen lopuksi muutosalueelle laitetaan klipsimerkki.

Jälkihoito ja seuranta

Toimenpiteen jälkeen pistokohtaa painetaan noin 10 minuuttia potilaan levätessä selällään vuoteessa. Jos potilaalla on verenohennuslääkitys, painetaan kauemmin. Painamisen jälkeen haavan päälle laitetaan haavansulkuteipit ja kalvoteippi. Toimenpiteen jälkeen laitetaan Dale-tuki vuorokaudeksi. Potilasta ohjeistetaan suullisesti jälkihoidosta ja annetaan kirjalliset jälkihoito-ohjeet mukaan. Näytevastaus katsotaan ja mahdolliset jatkotoimenpiteet suunnitellaan moniammatillisessa tiimissä.